(d) „apele Uniunii” sunt definite, în contextul prezentului acord, drept apele Mayotte aflate sub jurisdicția Uniunii;

(c) „autoritățile Uniunii” înseamnă Comisia Europeană;

(k) „transbordare” are același înțeles ca în contextul IOTC.

Comitetul mixt se reunește cel puțin o dată pe an, alternativ în Uniune și în Seychelles, și este prezidat de partea care găzduiește reuniunea. Acesta se reunește în sesiune extraordinară la cererea uneia dintre părți.

Se abrogă Acordul dintre Uniunea Europeană și Republica Seychelles privind accesul navelor de pescuit care arborează pavilionul Seychelles la apele și la resursele biologice marine aparținând Mayotte, care se află sub jurisdicția Uniunii Europene, care a făcut obiectul Deciziei 2014/331/UE a Consiliului din 14 aprilie 2014.

Autorizația de pescuit este valabilă timp de un an calendaristic, de la 1 ianuarie la 31 decembrie. Cu toate acestea, pentru perioada inițială de autorizare, data de începere este definită de data aplicării cu titlu provizoriu a prezentului acord.

Posibilitățile de pescuit acordate în temeiul articolului 5 din prezentul acord sunt acordate pentru 8 nave de pescuit ton cu plasă-pungă. Navele auxiliare sunt autorizate sub rezerva condițiilor prevăzute în prezenta anexă și în conformitate cu rezoluțiile pertinente ale Comisiei Tonului din Oceanul Indian (IOTC).

Toate navele din Seychelles care solicită autorizație de pescuit trebuie să fie reprezentate de un agent rezident în Mayotte sau, în absența unui agent rezident în Mayotte, agentul trebuie să fie rezident în Seychelles. Numele și adresa respectivului agent trebuie indicate în cerere.

În cazul în care există discrepanțe între seturile de date prezentate de Uniune și de Seychelles, Seychelles are la dispoziție 60 de zile pentru a contesta datele primite și a transmite autorităților Uniunii o declarație alternativă a capturilor, însoțită de documente justificative, cum ar fi date din jurnalul de bord, rapoarte de inspecție și date științifice.

Decontul taxelor se transmite autorităților din Seychelles înainte de data de 30 aprilie a anului următor, pe baza declarațiilor de captură prezentate de autoritățile din Seychelles. Autoritățile din Seychelles transmit respectivul decont al taxelor armatorului pentru plățile ulterioare, corespunzând capturilor de peste 100 de tone per navă. Atunci când suma din decontul final este mai mică decât avansul prevăzut la punctul 2, diferența nu poate fi recuperată de armatori.

5 000 EUR per navă.

13 500 EUR per navă, ceea ce corespunde unei cantități de 100 de tone de ton și specii înrudite cu tonul capturate în zona de pescuit a Mayotte;

Taxele care trebuie achitate de armatori se calculează pe baza ratei de 135 EUR per tonă de pește capturat.

CAPITOLUL IV

Monitorizare

Secțiunea 1

Declararea capturilor

Toate navele din Seychelles autorizate să pescuiască în apele Uniunii în temeiul acordului comunică zilnic capturile lor autorității competente a Uniunii în modul următor, în cazul în care sistemul electronic de raportare a capturilor (ERS) nu a fost implementat de ambele părți:

Navele din Seychelles autorizate să pescuiască în apele Uniunii trebuie să completeze zilnic un formular de declarație de captură în conformitate cu rezoluțiile IOTC, pentru fiecare lansare din fiecare campanie de pescuit pe care o întreprind în apele Uniunii. Atunci când se află în apele Uniunii, navele din Seychelles raportează o dată la trei zile autorităților competente din Uniune și din Seychelles, prin mijloace electronice, informațiile solicitate în formatul prevăzut în apendicele 4. Orice modificare a acestui formular trebuie aprobată de comitetul mixt.

Declarația de captură se completează chiar și în absența capturilor. Formularul se completează lizibil și se semnează de către comandantul navei sau de către reprezentantul acestuia, iar exactitatea datelor înregistrate și transmise în formularul de declarație de captură este responsabilitatea comandantului.

În cazul nerespectării dispozițiilor referitoare la raportarea capturilor, Uniunea poate suspenda autorizația de pescuit a navei din Seychelles în cauză până la obținerea raportului de captură care lipsește și poate sancționa armatorul în conformitate cu dispozițiile relevante din legislația națională în vigoare. În caz de recidivă, Uniunea poate refuza reînnoirea autorizației de pescuit. Uniunea informează imediat autoritățile din Seychelles cu privire la orice sancțiune aplicată în acest context.

Seychelles pune la dispoziția autorităților Uniunii, înainte de sfârșitul fiecărui trimestru, date agregate pentru trimestrele anterioare ale anului curent, indicând cantitățile capturilor per navă, per lună și per specie. Respectivele date sunt considerate provizorii.

De îndată ce sistemul ERS este pe deplin operațional, autoritățile din Seychelles furnizează datele solicitate utilizând un model în formatul xml, urmând orientările prevăzute în apendicele 3. Până la punerea în aplicare a ERS, se utilizează formatul corespunzător prevăzut în apendicele 4.

Secțiunea 2

Sistemul electronic de raportare a capturilor (ERS)

Navele din Seychelles trebuie să utilizeze ERS pentru declararea capturilor, de îndată ce acest sistem este operațional pentru ambele părți, după cum urmează:

comandantul unei nave din Seychelles care desfășoară activități de pescuit în temeiul prezentului acord trebuie să țină un jurnal de pescuit electronic integrat în ERS;

o navă din Seychelles care nu este echipată cu ERS nu este autorizată să intre în zona de pescuit a Mayotte pentru a desfășura activități de pescuit.